Man Orang Tua 

Nehenlah, anak-anak kap pasu-pasu Tuhan, janah anak-anak kap upahNa. Masmur 127:3 
Kalak si la mperdiateken anakna, nembeh atena man anakna, tapi kalak si ngkelengi anakna, 
lalap ia ngajarken anakna. Kuan-kuanen 13:24 

| bas kalak si erkemalangen man TUHAN kap pengarapen si paguh, janah anak-anakna 
ndatken ingan cicio. Kuan-kuanen 14:26 

Ajarkenlah anakndu tupung lit denga pengarapenna, ula pediat kam mekuah adi ia nderkuh. 
Kuan-kuanen 19:18 

Kebodohen enggo terikat i bas pusuh anak-anak: tapi tongkat pengadilen erbahanca ndauh 
ia i bas ia nari. Kuan-kuanen 22:15 

Ula kam nulak ngajarken anak e, sabap adi ipekpekindu ia, la ia mate. Ipekpekndu ia alu 
tongkat, janah ipulahindu kesahna i bas doni kematen nari. Kuan-kuanen 23:13-14 

Ciken dingen ajar mereken kepentaren, tapi anak si ipelepas mejuah kap nandena. 
Kuan-kuanen 29:15 

Ajarkenlah anakndu, maka iberekenna kemalemen ate man bandu: tuhu, IberekenNa 
kemalemen ate man tendindu. Kuan-kuanen 29:17 

Kerina anak-anakndu jadi pengajaren TUHAN: janah mbelin me kedamen man anak-anakndu. 
Jesaya 54:13 


Kalak si ngkelengi anakna, rusur ia nggejapken tongkat e, gelah lit keriahen ukurna i bas 
kedungenna. Kalak si ngajarken anakna, meriah iakapna erkiteken anakna e, janah meriah 
iakapna i tengah-tengah teman-temanna. Kalak si ngajarken anakna, ceda kap ibahanna 
musuhna, i lebe-lebe teman-temanna meriah ukurna erkiteken ia. Aminna pe bapana nggo 
mate, tempa-tempa la ia mate, sabap lit denga itadingkenna sekalak si seri ras ia. Sanga ia 
nggeluh denga lidahna janah meriah iakapna, janah kenca ia mate pe la atena ceda. 
ItadingkenNa sekalak si erbalas man musuh-musuhna, si erbalas man teman-temanna. Kalak 
si ngelebihi anakna, ia me si mbaluti lukana: janah beltekna pe getem megi tep-tep sora 
nderkuh. Kuda si la ipenggepken jadi kalak si mekeng, janah anak si itadingken saja jadi kalak 
si la erngadi-ngadi. Rampaslah anakndu, maka mbiar kam ibahanna, permain-mainlah ras ia, 
maka mesui atendu ibahanna. Ula kam tawa ras ia, gelah ula kam erceda ate ras ia, janah 
dungna erderep ipenndu. Ula bereken kebebasen man bana tupung ia nguda denga, ula 
cidahken kebodohenna. Tunduklah kerahungna tupung ia nguda denga, janah pekpek tulan- 
tulan ia tupung ia nguda denga, gelah ola ia mekeng, la patuh man bandu, janah alu bage 
mabai ceda ate man bandu. Adiklah anakndu janah suruhlah ia erdahin, gelah ula kam 
tertuktuk erkiteken lagu langkahna si nggesuh e. Sirah 30:1-13 


Bagi Anak-anak 

Mehamatlah man bapandu ras nandendu, gelah banci kam ndekah nggeluh ibas negeri 
si ibereken Tuhan Dibatandu man bandu. Keluaren 20:12 

O anakku, ula megombang man Dibata si rehna i bas TUHAN nari. ula kam erngadi-ngadi 
ngajarkenca, sabap kalak si ikelengi Tuhan iajarkenNa: bali ras sekalak bapa nandangi 
anakna si ngena atena. Kuan-kuanen 3:11-12 

Enda me kuan-kuanen Salomo. Anak si pentar malem ate bapana kap, tapi anak si lenge 
erbahanca ceda ate nandena. Kuan-kuanen 10:12 

Begikenlah kata bapandu si nubuhken kam, ola megombang man nandendu adi ia enggo 
metua. Kuan-kuanen 23:22 

O anak-anak, patuhlah man orang-tuandu, sabap bage me si ngena ate Dibata. 
Mehamatlah man bapandu ras nandendu: Enda me perentah si pemena si lit padanNa. 
Gelah mejuah-juah kam, janah ndekah kam nggeluh i doni enda. Epesus 6:1-3 
Mehamatlah man bapandu alu bulat ukurndu, ula lupaken kiniseran nandendu. Inget 
maka Kam enggo tubuh i bas ia nari: Uga banci ibalasndu perbahanenna man bandu? 
Sirah 7:27-28 


O anak-anak, begikenlah aku bapandu, janah lakokenlah kenca si e, gelah aman kam. Sabap Tuhan 
enggo mereken kuasa man bapa asangken anak-anakna, janah enggo ipetetapNa kuasa nande 
asangken anak-anakna si dilaki. Kalak si mehamat man bapana, ialemi dosa-dosana, janah kalak si 
mehamat man nandena, bali kap ia ras kalak si mpepulung erta. Ise si mehamat man bapana, anakna 
jine pe dat keriahen; janah tupung ia ertoto, ibegiken Dibata me ia. Kalak si mehamat man bapana, 
gedang me umurna: janah kalak si erkemalangen man Tuhan jadi pengapul man nandena. Kalak si 
erkemalangen man Tuhan, mehamat me man bapana, janah ihamatina orangtuana bagi ngelayani 
tuanna. Mehamatlah man bapandu ras nandendu subuk arah pengerana ras perbahanen, gelah 
ipasu-pasuna kam i bas ia nari. Sabap pasu-pasu bapa erbahanca jabu anak-anak nteguh. tapi sumpah 
nande ngkernepken palas palas. Ula meganjang ukurndu kerna perbahanen si la mehamat man 
bapandu: Sabap adi igombangi bapandu labo kam jadi kehamaten. Sabap kemulian manusia rehna i 
bas kehamaten bapana nari: janah nande si la mehamat man anak-anakna jadi juru. O anakku, 
sampatilah bapandu, aminna pe ia nggo metua, ula bahan ceda atena kidekah ia nggeluh. Janah adi 
lanai rukur ia, sabarlah kam man bana. janah ola mehamat man bana tupung kam enggo dem 
gegehndu. Sabap penampat bapandu la banci ilupakenndu, janah gancih dosa-dosa e itambahi alu 
dosa-dosa guna mpegegehi kam. | bas wari kam i bas kiniseran, e iinget me kalak si deban; dosa- 
dosandu pe lesap, bali ras es i bas cuaca si melas. Kalak si nadingken bapana, bali kap ia ras kalak si 
nggombangi Dibata: janah ise si erbahanca merawa nandena, isumpahi Dibata kap ia. Sirah 3:1-16 


Adi sidisiplin anak-anakta, tangis ia gundari tapi meriah iakapna i bas wari si pepagi. 
Adi la sidisiplin anak-anakta, meriah ukurna gundari tapi pagi tangis ia. 


Anak-anak eme masa depan negaranta. Tapi adi enggo metua ia Ia lit disiplinna, uga 
nge kari masa depan negaranta? 


Kerina kebiasan si la mehuli si lit bas kalak si enggo dewasa eme si la ipehuli ntah pe 
idisiplinken sanga ia kitik denga. Kita arus mpebelin anak-anak si mbiar, ngkelengi, 
ras patuh man Dibata. 


Kubuat sada taneh liat si nggeluh 

Janah alu lembut ibentukna wari ku wari 

Aku reh mulihi sanga tahun-tahun enggo lepas 
Enda me sekalak dilaki si kuperdiateken 

la tetap si awal kesan make 

Janah banci kuubah ia lanai pernah 


